el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el el el el el el el el el el el el el el en en el el en el en el el en en el el
Κάλλιο αργά παρά ποτέ. Μπορεί οι Giants να νίκησαν τους Redskins στο πρώτο παιχνίδι της 3ης αγωνιστικής, αλλά η 2η αγωνιστική ήταν πολύ σημαντική για να προσπεραστεί.
Αρχικά, ήταν η αγωνιστική του κουβά. Οι εκπλήξεις ήταν περισσότερες από αυτές που μπορούσε να χωνέψει το στομάχι μου.
Με εξαίρεση τους Jaguars και τους Browns, οι υπόλοιπες νίκες των Redskins, Bucs και Raiders ήταν για να ξύνει κανείς το κεφάλι του κυρίως λόγω της ευκολίας επικράτησης ή της έκτασης του σκορ.
Έκπληξη θα μπορούσαν να αποτελούν και οι ήττες των Chiefs και των Giants από Broncos και Falcons αντίστοιχα. Αμφότερες ήταν γηπεδούχοι και με βάση την εικόνα του αγώνα φαίνονταν να ελέγχουν το παιχνίδι. Μέχρι φυσικά που τα σκ@τQs@ν κάνοντας fumble στο χειρότερο σημείο.
Οι Giants ειδικά έκαναν πραγματικά μία ομαδική δουλειά (στην επίθεση) στο να φτάσουν να χάσουν. Ανάμεσα στο προπονητικό επιτελείο, στον Eli Manning και στον Preston “Just Dropped it Again” Parker, τη νύφη πλήρωσε ο τελευταίος που κόπηκε μεσοβδόμαδα.
Άλλη μία παρηγοριά στους φιλάθλους των Giants θα μπορούσε να είναι και η κατάσταση των υπολοίπων ομάδων της NFC East. Οι Cowboys πρέπει να χωρέσουν τον ερυθρό σταυρό μέσα στο άστρο τους, ενώ οι Eagles κατάφεραν να ξανακάνουν τον Chip Kelly έναν κολεγιακό προπονητή καθώς παίζουν σε τέτοιο επίπεδο.
Οι δηλώσεις του WR Huff, ότι ο πάγκος των Cowboys ήξερε τα plays των Eagles τα οποία τα φώναζε μάλιστα κι από τη sideline, κάνει πολλούς να αναρωτιούνται πόσο απλό πια είναι αυτό το playbook των Eagles και πότε θα κάνει ο Goodell άλλη μία επίδειξη δύναμης για το Spygate 2.0 .
Έτσι όπως πάει η NFC East είναι στη σφαίρα της πραγματικότητας το ενδεχόμενο να την κερδίσουν οι Redskins του Cousins!
Οι Redskins οι οποίοι νίκησαν τους Rams με πρωταγωνιστή τον Matt Jones, έναν rookie RB pick 3ου γύρου ως MVP. Μήπως τελικά ο γερο-Shanahan είναι ακόμη Head Coach;
Αντίθετα με όλες τις ομάδες που πάνε καλά, το San Francisco πάει κατά διαόλου, όπως φυσικά αναμενόταν. Η επίθεση δεν ήταν ποτέ το ισχυρό σημείο της ομάδας, αλλά η άμυνα είχε καιρό να φάει 40+ πόντους τόσο εύκολα όσο την περασμένη βδομάδα στο Pittsburgh. Όσο όμως άσχημα και να νιώθουν οι φίλαθλοι των 49ers υπάρχουν δύο παρηγοριές:
Πρώτον οι Seahawks έχουν κι αυτοί τα προβλήματα τους
Δεύτερον, παρόμοιες χαμηλές θέσεις έδωσαν στην ομάδα καλή θέση στο draft για να κάνει draft τη φουρνιά που τους έφτασε σε 3 συνεχόμενους τελικούς της NFC.
Προβλήματα στην NFC West δεν έχουν όμως οι Cardinals. Ή τουλάχιστον δεν έχουν φανεί με τα “εύκολα” παιχνίδια κόντρα στους Bears και στους Saints. Παρά την ευκολία του μέχρι τώρα προγράμματος όμως, η κατάσταση του Palmer και φυσικά το connection που δείχνει να έχει και φέτος με τον Larry Fitzgerald είναι αναμφίβολα αισιόδοξα μηνύματα για τη συνέχεια.
Αυτά φυσικά για όσους είχαν τον Larry τελειωμένο. Δυστυχώς γι’ αυτόν, το trade που τον ήθελε να παίζει σε άλλη ομάδα με καλύτερο QB δεν έγινε ποτέ και δεν έγινε ποτέ ένας Megatron ή ένας Julio Jones στις συνειδήσεις εκείνων των φιλάθλων που βλέπουν NFL μόνο για το Fantasy…
Μιας που πήγε ο λόγος στους WRs… Μόνο ο Jerome Simpson δε θα ένιωθε λίγος μετά το ακροβατικό του QB Cam Newton.
Πολύ καλός σε σχέση με αυτά που μας είχε συνηθίσει ήταν και ο Johnny Manziel. Παρά τη νίκη των Browns, ο Mike Pettine αποφάσισε να επαναφέρει τον Josh McCown στη θέση του βασικού QB μέχρι νεοτέρας. Μία από τις ερμηνείες που πήραν τ’ αυτιά μου ήταν τα “πολύ περισσότερα” απ’ όσα ξέρουμε εξωαγωνιστικά προβλήματα του. Με δεδομένο λοιπόν ότι είναι ευρέως γνωστό ότι έμεινε σε κλινική αποτοξίνωσης για μία βδομάδα, ότι εμφανιζόταν σε QB camps στο κολέγιο μεθυσμένος και … αυτό, τι άλλο έχει κάνει αυτό το παιδί που δεν ξέρουμε;
Η ομάδα την οποία νίκησαν οι Cardinals, οι Bears, είδαν τον QB τους Jay Cutler να δικαιώνει όλα τα στερεότυπα σε ένα play. Πρώτα πέταξε ένα INT, στη συνέχεια της φάσης προσπάθησε να κάνει tackle τον παίκτη που επέστρεφε τη μπάλα για τους Cardinals. Όπως ήταν φυσικά δεν κατάφερε να τον σταματήσει αλλά κατάφερε να χτυπήσει και να τραυματιστεί. Τραυματισμός και Pick – 6 σε ένα play. Μετά από αυτή τη γερή δόση Cutler, κανείς δε θα τον πεθυμήσει όσο διάστημα τελικά λείψει.
Όσο για την ομάδα που ενδιαφερόταν για τον Larry Fitzgerald (αν δεν το έγραφα θα έσκαγα), οι Patriots, πήγαν πολύ καλά στο Buffalo. Εκεί που οποιαδήποτε άλλη ομάδα θα είχε πρόβλημα με 2 rookies και τον OG Josh Kline στο εσωτερικό της O-line, απέναντι σε μία από τις καλύτερες D-lines, οι Patriots όχι μόνο δεν είχαν πρόβλημα αλλά άφησαν να περάσει απαρατήρητο ότι σε κάποια στιγμή βρήκε τραυματίας και ο RT Sebastian Vollmer.
Η απάντηση στην ερώτηση “Πως τα καταφέρνουν οι Pats στην O-line” είναι: Tom Brady. Στο NFL δεν εκθέτει μόνο η Ο-line τον QB, αλλά και ο QB την O-line. Πασάροντας γρήγορα, βλέποντας τα blitz και κινούμενος σωστά μέσα στο pocket, η προστασία του Brady είναι η ευκολότερη στο NFL για μία νεαρή O-line. Γι΄αυτό άλλωστε και ο ίδιος λέει ότι θα παίξει μέχρι τα 43, γιατί έχει καταφέρει να μείνει ατσαλάκωτος τόσο χρόνια (πάντα με βάση το πόσο ξύλο τρώνε άλλοι QBs).
Με τον Brady σε καλή κατάσταση και όλα τα επιθετικά όπλα να δείχνουν ετοιμοπόλεμα (ακόμα και o Aaron Dropson), οι Patriots φαίνονται πάλι το φαβορί στην AFC. ΑΛΛΑ… δεν τους έχουμε δει ακόμα να κυνηγάνε στο σκορ, να έχουν αντίπαλο που να τρέχει για πάνω από τα 30 λεπτά του παιχνιδιού και τον Brady να κρυώνει περιμένοντας στον πάγκο.
Τέλος αξίζει να αναφερθώ στις επιστροφές των RB Arian Foster για τους Texans και S Kam Chancellor για τους Seahawks. Ο πρώτος επιστρέφει από τον τραυματισμό του (και θα παίξει έως τον επόμενο), ενώ ο Chancellor επέστρεψε στους Seahawks μετά το holdout που έκανε με σκοπό να βελτιώσει το συμβόλαιο του.
Στην περίπτωση του Chancellor, όσο και να φάνηκε η απουσία του αγωνιστικά μεγάλοι νικητές είναι οι Seahawks. Σε μία ομάδα που έχει τόσες επιτυχίες, το να υποχωρήσει στις απαιτήσεις ενός παίκτη ίσως ανοίξει την όρεξη και σε άλλος να πιέσουν τη διοίκηση μένοντας εκτός ομάδας.
Τέλος κλείνω με τη φάση που λίγοι θα πρόσεξαν στο αδιάφορο MIA@JAX. Πρόκειται για ένα fake του Tannehill σε handoff που άφησε παγοκολώνα τους αμυντικούς. Δυστυχώς υπήρχε holding στη φάση και το play χαραμίστηκε.
Previous Post Υπερβολές : Week 1
Next Post Υπερβολές: Oops...
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.